A 2018-as Junior Eurovíziós Dalfesztivál volt a tizenhatodik Junior Eurovíziós Dalfesztivál, melynek Fehéroroszország fővárosa, Minszk adott otthont, 2010 után másodszor. A pontos helyszín a Minszk Aréna volt. A versenyre 2018. november 25-én került sor. Az Eurovíziós Dalfesztivállal ellenben itt nem az előző évi győztes rendez, hanem pályázni kell a rendezés jogára. Az elvet, miszerint az előző év győztese előnyt élvez a rendezési jog megszerzésében, eltörölték. A 2017-es Junior Eurovíziós Dalfesztivál az orosz Polina Boguszevics győzelmével zárult, aki a "Wings" című dalát adta elő Tbilisziben.